CELEX: 32018R1991
Language: hu
Date: 2018-12-13 00:00:00
Title: A Bizottság (EU) 2018/1991 végrehajtási rendelete (2018. december 13.) a Lonicera caerulea L. bogyótermése (EU) 2015/2283 európai parlamenti és tanácsi rendelet szerinti, harmadik országból származó hagyományos élelmiszerként történő forgalomba hozatalának engedélyezéséről és az (EU) 2017/2470 végrehajtási rendelet módosításáról (EGT-vonatkozású szöveg.)

17.12.2018   
               
               
                  HU
               
               
                  Az Európai Unió Hivatalos Lapja
               
               
                  L 320/22
               
            
         A BIZOTTSÁG (EU) 2018/1991 VÉGREHAJTÁSI RENDELETE
         (2018. december 13.)
         a Lonicera caerulea L. bogyótermése (EU) 2015/2283 európai parlamenti és tanácsi rendelet szerinti, harmadik országból származó hagyományos élelmiszerként történő forgalomba hozatalának engedélyezéséről és az (EU) 2017/2470 végrehajtási rendelet módosításáról
         (EGT-vonatkozású szöveg)
         AZ EURÓPAI BIZOTTSÁG,
         tekintettel az Európai Unió működéséről szóló szerződésre,
         tekintettel az új élelmiszerekről, az 1169/2011/EU európai parlamenti és tanácsi rendelet módosításáról, valamint a 258/97/EK európai parlamenti és tanácsi rendelet és az 1852/2001/EK bizottsági rendelet hatályon kívül helyezéséről szóló, 2015. november 25-i (EU) 2015/2283 európai parlamenti és tanácsi rendeletre (1) és különösen annak 15. cikke (4) bekezdésére,
         mivel:
         
                     (1)
                  
                  
                     Az (EU) 2015/2283 rendelet értelmében csak engedélyezett és az uniós jegyzékbe felvett új élelmiszerek hozhatók forgalomba az Unióban. A harmadik országból származó hagyományos élelmiszerek az (EU) 2015/2283 rendelet 3. cikkének értelmében vett új élelmiszereknek minősülnek.
                  
               
                     (2)
                  
                  
                     A Bizottság az (EU) 2015/2283 rendelet 8. cikke alapján elfogadta az engedélyezett új élelmiszerek uniós jegyzékét megállapító (EU) 2017/2470 bizottsági végrehajtási rendeletet (2).
                  
               
                     (3)
                  
                  
                     Az (EU) 2015/2283 rendelet 15. cikkének (4) bekezdése értelmében a Bizottság határoz a harmadik országokból származó hagyományos élelmiszerek engedélyezéséről és az Unión belül történő forgalomba hozataláról.
                  
               
                     (4)
                  
                  
                     2018. január 26-án a Soloberry Ltd. nevű vállalat (a továbbiakban: kérelmező) bejelentette a Bizottságnak arra vonatkozó szándékát, hogy a Lonicera caerulea L. („haskap”) bogyótermését az (EU) 2015/2283 rendelet 14. cikke szerinti, harmadik országból származó hagyományos élelmiszerként forgalomba hozza az uniós piacon. A kérelmező a Lonicera caerulea L. (friss vagy fagyasztott) bogyótermése általános népesség általi, önmagában történő fogyasztásának engedélyezését kérte.
                  
               
                     (5)
                  
                  
                     A kérelmező által benyújtott dokumentált adatok igazolják a Lonicera caerulea L. élelmiszerként történő biztonságos felhasználásának Japánban fennálló hagyományát.
                  
               
                     (6)
                  
                  
                     A Bizottság az (EU) 2015/2283 rendelet 15. cikke (1) bekezdésének megfelelően 2018. február 28-án továbbította az érvényes bejelentést a tagállamoknak és az Európai Élelmiszerbiztonsági Hatóságnak (a továbbiakban: Hatóság).
                  
               
                     (7)
                  
                  
                     A Bizottsághoz az (EU) 2015/2283 rendelet 15. cikkének (2) bekezdésében meghatározott négy hónapos határidőn belül sem a tagállamoktól, sem a Hatóságtól nem érkezett be megfelelően indokolt biztonsági kifogás a Lonicera caerulea L. bogyótermésének Unión belüli forgalomba hozatalát illetően.
                  
               
                     (8)
                  
                  
                     A Bizottságnak ezért engedélyeznie kell a Lonicera caerulea L. bogyótermésének Unión belüli forgalomba hozatalát, és naprakésszé kell tennie az új élelmiszerek uniós jegyzékét.
                  
               
                     (9)
                  
                  
                     Az (EU) 2017/2470 végrehajtási rendeletet ezért ennek megfelelően módosítani kell,
                  
               ELFOGADTA EZT A RENDELETET:
         
            1. cikk
            
               (1)   A Lonicera caerulea L. e rendelet mellékletében meghatározott bogyótermését fel kell venni az engedélyezett új élelmiszereknek az (EU) 2017/2470 végrehajtási rendelettel létrehozott uniós jegyzékébe.
            
            
               (2)   Az (1) bekezdésben említett uniós jegyzékben foglalt bejegyzésnek tartalmaznia kell az e rendelet mellékletében meghatározott felhasználási feltételeket és jelölési követelményeket is.
            
         
         
            2. cikk
            Az (EU) 2017/2470 végrehajtási rendelet melléklete e rendelet mellékletének megfelelően módosul.
         
         
            3. cikk
            Ez a rendelet az Európai Unió Hivatalos Lapjában való kihirdetését követő huszadik napon lép hatályba.
         
         
            Ez a rendelet teljes egészében kötelező és közvetlenül alkalmazandó valamennyi tagállamban.
            Kelt Brüsszelben, 2018. december 13-án.
            
               
                  a Bizottság részéről
               
               
                  az elnök
               
               Jean-Claude JUNCKER
            
         
         
            (1)  HL L 327., 2015.12.11., 1. o.
         
         
            (2)  A Bizottság (EU) 2017/2470 végrehajtási rendelete (2017. december 20.) az új élelmiszerek uniós jegyzékének az új élelmiszerekről szóló (EU) 2015/2283 európai parlamenti és tanácsi rendelet alapján történő megállapításáról (HL L 351., 2017.12.30., 72. o.).
      
      
         
            MELLÉKLET
            Az (EU) 2017/2470 végrehajtási rendelet melléklete a következőképpen módosul:
            
                        1.
                     
                     
                        Az 1. táblázat (Engedélyezett új élelmiszerek) az alábbi bejegyzéssel egészül ki a betűrend szerinti helyen:
                        
                                    Engedélyezett új élelmiszer
                                 
                                 
                                    Az új élelmiszer felhasználásának feltételei
                                 
                                 
                                    További különös jelölési követelmények
                                 
                                 
                                    Egyéb követelmények
                                 
                              
                                    „A Lonicera caerulea L. (haskap) bogyótermése
                                    (harmadik országból származó hagyományos élelmiszer)
                                 
                                 
                                    Nincs meghatározva
                                 
                                 
                                    Az új élelmiszer megnevezése az azt tartalmazó élelmiszerek jelölésén: »A haskap (Lonicera caerulea) bogyótermése«.”
                                 
                                 
                                     
                                 
                              
                  
                        2.
                     
                     
                        A 2. táblázat (Specifikációk) az alábbi bejegyzéssel egészül ki a betűrend szerinti helyen:
                        
                                    Engedélyezett új élelmiszer
                                 
                                 
                                    Specifikációk
                                 
                              
                                    „A Lonicera caerulea L. (haskap) bogyótermése
                                    (harmadik országból származó hagyományos élelmiszer)
                                 
                                 
                                    
                                       Leírás/meghatározás:
                                    
                                    A hagyományos élelmiszer a Lonicera caerulea var. edulis friss és fagyasztott bogyótermése.
                                    A Lonicera caerulea L. egy, a Caprifoliaceae családba tartozó lombhullató cserje.
                                    
                                       A haskapbogyók tipikus tápanyag-összetevői (friss bogyók esetében):
                                    Szénhidrátok: 12,8 %
                                    Rost: 2,1 %
                                    Lipidek: 0,6 %
                                    Fehérjék: 0,7 %
                                    Hamu: 0,4 %
                                    Víz: 85,5 %”